钦定古今图书集成/历象汇编/历法典/第107卷 > 《新法历书五》 > 图
## 钦定古今图书集成/历象汇编/历法典/第107卷 > 《新法历书五》 > 图

己则日居甲而月至庚即食然此日月非正居直长线之末相对相望处其甲丁庚之长未足半圜与古来测验之准的不易之常法大相背戾矣若言地居黄道极但去极不必相等是又迂阔之甚盖地影近黄道极则地影不能与月

相对而掩其光，而月体亦终古不能离“黄道”而受地
影，其能服天下高明之耳目乎？

夫“人视地之四边，若与天近。”与天相接者，尚自有说。
盖人从此处以目视彼远物之界，悉凭乎中间有实
体与否。如于地面视天，所见只有天有地，以中间浑
无实体以问之也。则地面之四边与天若近若比，此
其故矣。今试观林中竹木，或城上旗竿，鱼贯而列。若
侧而视之，在远者若相近，在近者反似相远，而远近
恍惚之不定也。又河之两岸，各有人立。倘在远处视此二人，似觉并立而无远近，亦不能料二人中间，尚
有河隔。足征从远视物，易于淆乱，而视天何独不然。

“《因食而知》黄道，六宫恒在上，六宫恒在下” ，第十一。

凡习浑仪之说者，即当知黄道之居仪上，随宗动天
以运旋。第就黄道之随动而言，固有正斜迟速之不
等。所以然者，因其随宗动天之极，而极与黄道之十
二宫远近不同故也。又当知黄道之在仪，不拘何度
次、何节气，其黄道宫从地面而升，则其所相对之宫
由地面而没焉。夫地平与黄道两圜，在仪为大圜。凡
“圜交错分为十字者，实为半圜；而举黄道全圜，则半
在地面上、半在地面下也。”右所言不必胶执一定，即
据浑仪审验，亦可窥见月食之大凡，而其故了如指
掌矣。但食居东西两面，方为相当。又见地海全球，半
居地平上，半居地平下。盖食在东则日居西，食在西
则日居东，而日月实相对望于至长至平线之末，则
见日月出线，正当穿过地心。又见日月至地平上，则
地球之面居地平之上矣。又见日居东，月居西，正当
半乌影，设当此时以通光耳。测器平对日月，则日光
正射月体如此，岂不昭然见日月实居地平线之末，
而贯地球于平线之中乎？又见日月及地心并贯于
一平直线，如此则自通光耳窍测影处以去地心，非
如一小点乎？且凡有月食，无拘冬夏，天文家正测以
日月相去黄道六宫，则明见六宫居上，六宫居下，是
又不待食而然，四时恒若此也。第其宫当从地平游
移上下，而至于原处地平也。

据“月食。” 即知其实本位所第十二。

据子午高处欲求星宿之偏居，原不属地心距度者，
即因其偏居处求之，而知其居于黄道之处所甚易
易也。故天文家欲求其准的，详制若干仪象以测验
焉。然仪象之巧妙，全在通光之窍，使其射光处有准
的，不移动，不更改，则是器之用，不惟能测地面足迹
所不能至之处，即山岳楼台之高，江湖之阔，地里之
远，井谷之深，凡诸种种，悉能测之，极而能测量天之
星宿与天之彗孛也。第今用是器以求月之高度，因
而知其在黄道之实本位所惟，除地方二十三度内
如广东、广西等处，不特难之难，且无准的可据，更难
于推算也。盖月之始出，其高度少则差度多，高度多
则差度少。由是则时刻之所在，其差“度恒不一。”〈阙二字〉
以仪象测月，要当取地心之所，方为不谬。今势不能
得，不为虚器乎？但器虽有短，心灵无尽，故《多罗某》及
诸天文各家言，“细测月食，在于月行本道进影时，不
居似处，而居实处，则在食甚时，不得不准对乎日。”既
知其的确处所，则知其本动之行，本行之异，知其顺
往，则知其逆来，而食之时刻，食之大小，食之方所，毕
知之矣。

《因食而知月有小轮》第十三。

问：“月有小轮，何所据乎？抑因其食而证其有乎？”曰：“天
文家究心殚思，屡经测验，月食悉见。夫食屡居本圜
之极远，其日屡居本圜一处，则生影不得不尽一也。
然食时之分数，有多有寡，多则月居影厚处，寡则月
居影薄处，必有小轮焉。月体居之，因其极而动，时居
轮上，则去地面远，时居轮下，则去地面近，如《后图》所”
载云：问：“月既有小轮如五星者，则其停居顺行退行。”